

**Қауымдық сервитут белгілеуді мақұлдау туралы**

Түркістан облысы Сайрам ауданы әкiмдiгiнiң 2023 жылғы 11 мамырдағы № 187 қаулысы

      Қазақстан Республикасы Жер кодексінің 16, 17, 43 және 69 бабтарына, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 31 бабына сәйкес, Сайрам ауданы әкімдігі ҚАУЛЫ ЕТЕДІ:

      1. "3-Энергоорталық" акционерлық қоғамына Сайрам ауданы, Ақбұлақ ауылдық округі аумағында магистралды газ құбырының құрылысын жұргізу үшін жалпы көлемі 27,0 гектар жер учаскесіне жер учаскелерінің меншік иелері мен жер пайдаланушылардан жер учаскелері алынбай 5 (бес) жыл мерзімге қауымдық сервитут белгілеу мақұлдансын.

      2. Сервитут белгілеу туралы түпкілікті шешім қабылдауды Түркістан облысы әкімдігінен сұралсын.

      3. Осы қаулының орындалуын бақылау аудан әкімінің орынбасары Ш.Убайдуллаевқа жүктелсін.

|  |  |
| --- | --- |
| *Аудан әкімінің міндетін уақытша атқарушы* | *Б.Хасанов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК